פרוגי יחסים ואהבה - "רציתי אהבה, אז הכנתי מצגת לכל הסיבות לצאת איתי"
"רציתי אהבה, אז הכנתי מצגת לכל הסיבות לצאת איתי"
כולנו רוצים אהבה, וחלקנו עושים דברים ממש מיוחדים בשביל למצוא אותה. ככה גם עשתה גרייס, סטודנטית בת 19 מארצות הברית, שמאסה בשיחות ההזויות עם הגברים המוזרים שפגשה באפליקציית ההיכרויות "טינדר", ומצאה לה דרך מקורית במיוחד למצוא אהבה: הכנת מצגת עם כל הסיבות ללמה כדאי לצאת איתה.
בלי סודות: "ידיד ניצל אותי לצרכים מיניים ואני פגועה"
גרייס מספרת כי התחברה לאפליקציית ההיכרויות "טינדר", אך מהר מאד מאסה בבחורים שפגשה שם: "נמאסו עליי השיחות המוזרות באפליקציה, היה לי איתה מזל רע, ואפילו לי הפרופיל שלי שם נראה משעמם". היא מספרת. "פתאום הבנתי כמה לקחתי יותר מדי ברצינות את האפליקציה הזו, ולא נתתי לאנשים שם להכיר את האני האמיתית. מעולם לא הרגשתי שם מלאת ביטחון, אז זה עצר אותי ואת הפרופיל שלי מלבלוט".
היא החליטה 'לעלות רמה', לדבריה, ולמצוא את האהבה שלה בדרך מיוחדת במיוחד: ידיד הראה לה אפליקציה אחרת להיכרויות, בה בעצם כחלק מהפרופיל האישי שלך, אתה מכין מצגת PowerPoint אישית עם כל מה שתרצה. "תמיד הייתי 'הליצנית' בחבורה, אז החלטתי לזרום עם הדרך הזו, ולראות מה יהיה", היא משתפת.
"אני אתכנן את הדייטים עבורנו, אתן מתנות מגניבות ומתכוונות, אני אוהבת לגרום לאנשים לחייך, אעזור לך לחשוב על רעיונות לדברים (אכן מקורי), אם אתה צריך כל דבר - אני שם, נאמר לי כי אני נותנת עצות מעולות, אני מתנדבת בקביעות, ואנסה להחדיר בך מוטיבציה", גרייס כותבת במצגת.